《李毅师载出塞归熟食日邀客湖上有诗求和遂用》
宋代·李复

新知剑外朱兼阮，旧侣江边白与张。
去国杜翁为客久，传诗韩老遇春忙。
一年喜竞清明日，千里归从战伐场。
山寺雪消云已暖，湖亭冰尽水生光。
半生几见逢三雅，此举无辞略百觞。
莫负高名兴苦叹，静中阅尽喜难忘。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。